Twee in hof oor BTW-bedrog van R8 miljoenArgieffoto Twee mans het Vrydag in die Johannesburgse landdroshof verskyn op aanklag dat hulle die Suid-Afrikaanse Inkomstediens met byna R8 miljoen bedrieg het. “Die twee mans is Woensdag deur die polisie in hegtenis geneem,” het Sandile Memela, woordvoerder van die SAID, gesê. “Die polisielede en beamptes van die SAID het 15 rekenaars en paspoorte in die gebou gevind waar die mans in hegtenis geneem is.” Volgens Memela is die mans in hegtenis geneem ná ŉ intensiewe ondersoek wat daarop dui dat die twee mans, saam met 15 ander individue, bedrog gepleeg het deur wanverteenwoordiging. “Hulle het glo 105 BTW-opgawes ingedien van minstens 19 entiteite met valse verklarings om terugbetalings te eis,” het hy gesê. Die verdagtes is nie werknemers van die SAID nie.